stanford-oval/wikipedia huggingface dataset:
HMS Dorsetshire

HMS Dorsetshire on ollut kolmen Britannian Kuninkaallisen laivaston aluksen nimenä.
HMS Dorsetshire (1694), 80-tykkinen kolmannen luokan alus
HMS Dorsetshire (1757), 70-tykkinen kolmannen luokan linjalaiva
HMS Dorsetshire (40), County-luokan risteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Dorsetshire”, voi hakea sivunnimihaulla, laajalla sivunnimihaulla tai tekstihaulla.
Himmerodin David

| Himmerodin David> Henkilötiedot |
| --- | --- |
Syntynyt: n. 1100 Firenze, Italia
Kuollut: 11. joulukuuta 1179 Himmerod, Rheinland-Pfalz
Ammatti:  munkki
Autuas Himmerodin David  (n. 1100 Firenze, Italia – 11. joulukuuta 1179 Himmerod, Rheinland-Pfalz) oli katolinen sisterssiläinen munkki, ihmeidentekijä, parantaja, eksorkisti ja profeetta. Mies oli pyhän Bernard Clairvauxilaisen alamainen ja lähetettiin 1131 Saksaan perustamaan Himmerodin luostari lähellä Trieriä. Hänet huomioitiin pian hänen hyveidensä ja ihmeidentekokykynsä johdosta ja hänen kuolemansa 11. joulukuuta 1179 jälkeen vuonna 1204 hänen jäänteensä siirrettiin marmorialttariin, joka oli omistettu hänen kunniakseen. Vuonna 1699 Himmerodin munkkien sallittiin viettää Davidin juhlaa ja vuonna 1734 julkaistiin hänen elämäkertansa ja saatiin paavi Klemens XII:ltä lupa asettaa miehen reliikit esiin kunnioittamista varteen. Hänen muistopäiväänsä vietetään joko 1. maaliskuuta, 16. huhtikuuta tai 11. joulukuuta. Muita David-nimisiä pyhiä tai autuaita ovat esimerkiksi autuas David Galvan Bermudez, autuas David Gonson ja pyhä Ruotsin David.
Härmistyminen

Olomuodot ja niiden väliset muutokset
Härmistyminen on olomuodonmuutos suoraan kaasusta kiinteäksi ilman nestemäistä välitilaa.
Härmistymisen vastakohta on sublimoituminen, muutos kiinteästä kaasuksi.
Esimerkiksi vesihöyry härmistyy kuuraksi auton tuulilasiin pakkasaamuina. Marsin kaasukehässä hiilidioksidi vuoroin härmistyy hiilihappojääksi, vuoroin sublimoituu takaisin kaasuksi.
Teollisuudessa härmistymistä käytetään monissa prosesseissa. Muun muassa sinkki valmistusprosessissaan härmistyy puhdasta sinkkiä sisältäviksi kiteiksi. Myös mahdollisuus tulostaa tietokoneelta kuvia tavalliselle kankaalle, esimerkiksi T-paitaan, on härmistymisen sovellus. Siinä kuva tulostetaan ensin mustesuihkukirjoittimella peilikuvana paperille. Paperi ja kangas asetetaan vastakkain, puristetaan yhteen ja kuumennetaan nopeasti yli 200 asteeseen. Väri sublimoituu ja härmistyy kankaan kuitujen pintaan.
Aiheesta muualla

Kuvia tai muita tiedostoja aiheesta Härmistyminen Wikimedia Commonsissa
Aineen olomuodot
kiinteä • neste • kaasu • plasma
jähmettyminen ↔ sulaminen • höyrystyminen ↔ tiivistyminen • härmistyminen ↔ sublimoituminen
(Bosen–Einsteinin kondensaatti • fermioninen kondensaatti • supralasi • supraneste)
Hektos

Hektos (m.kreik. ἕκτος) oli antiikin kreikkalainen pinta-alamitta, nimensä mukaisesti ”kuudesosa” plethronista. Se vastasi 1 666+2⁄3 pusta eli neliöjalkaa, nykymitoissa noin 145,73 neliömetriä.
Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):
| Mittayksikkö (y) | Muuntokerroin (x)> 1 hektos = x × y | Muuntokerroin (x)> 1y = x × hektos |
| --- | --- | --- |
Kreikkalaiset
| – pūs (neliöjalka) | 1 666+2⁄3 pusta | 3⁄5000 hemiektosta |
| – heksapodēs | 46+8⁄27 heksapodesta | 27⁄1250 hemiektosta |
| – akaina |  16+2⁄3 akainaa | 3⁄50 hemiektosta |
| – hēmiektos | 2 hemiektosta | 1⁄2 hektosta |
| – plethron |  1⁄6 plethronia | 6 hemiektosta |
Kansainväliset (SI)
| – neliömetri | 145,73 m² | 0,01 hektosta |
| – hehtaari | 0,01 ha | 68,49 hektosta |
Brittiläiset
| – neliöjalka | 1 568,63 sq ft | 0,001 hektosta |
| – neliöjaardi | 174,29 sq yd | 0,01 hektosta |
| – eekkeri | 0,04 ac | 27,78 hektosta |
Héctor Manuel Rivera Pérez

Héctor Manuel Rivera Pérez (15. toukokuuta 1933 Naranjito – 9. huhtikuuta 2019) oli puertoricolainen roomalaiskatolinen piispa. Hänet vihittiin papiksi San Juan de Puerto Ricon arkkihiippakuntaan 12. kesäkuuta 1966 ja nimitettiin sen vihkipiispaksi sekä Thubunae in Numidian titulaaripiispaksi 11. kesäkuuta 1979. Piispaksi vihkiminen seurasi 17. elokuuta. Pääkonsekraattorina toimi Luis Aponte Martínez, jota avustivat Rafael Grovas Felix ja Miguel Rodriguez Rodriguez.
Rivera Pérez jäi eläkkeelle 31. lokakuuta 2009.
Héctor López (koripallovalmentaja)

| Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Mitalit> Maa:   Uruguay.Miesten koripallo. Olympialaiset  | Maa:   Uruguay> Miesten koripallo. |
| --- | --- | --- | --- |
|  Pronssia | Melbourne 1956 |  |  |
Héctor López Reboledo oli uruguaylainen koripallovalmentaja.
López toimi Uruguayn maajoukkueen päävalmentajana useaan otteeseen vuosien 1937–1960 välillä. Hänen johdollaan Uruguay voitti olympiapronssia Melbournesta 1956, kaksi Etelä-Amerikan mestaruutta muiden maanosakilpailun mitalien ohella ja sijoittui kahdeksanneksi Rooman kesäolympialaisissa 1960. Seurajoukkueista hän valmensi Trouvilleä 21 vuotta peräkkäin.
Hubbertin käyrä

Hubbertin käyrä, joka on nimetty geofyysikko M. King Hubbertin mukaan, on logistisen funktion johdannainen.
Esimerkki Hubbertin käyrästä:
Hubbertin käyrä muistuttaa muodoltaan normaalijakauman tiheysfunktiota. Se oli alun perin tarkoitettu mallintamaan maaöljyn tuotannon määrää. Hubbertin käyrän mukaan öljyntuotannon määrä perustuu uusien öljykenttien löytymiseen; siten öljyhuippua seuraa asteittainen tuotannon väheneminen.
Aiheesta muualla

The Hubbert Curve: Its Strengths And Weaknesses Jean Laherrèren artikkeli.
The Hubbert Curve (Arkistoitu – Internet Archive) Selitys englanniksi.
Hauskaa joulua t: Jope

| Hauskaa joulua t: Jope Jope Ruonansuu |
| --- | --- | --- |

Albumin kansikuva.
Studioalbumin tiedot
 Äänitetty : 2000
 Julkaistu: 9. lokakuuta 2000
 Formaatti: CD
 Tuottaja(t): Risto Asikainen
 Tyylilaji: huumori joulumusiikki
 Kesto: 54.04
 Levy-yhtiö: Edel Records Finland Oy
Listasijoitukset
  2. (Midprice)
Jope Ruonansuun muut julkaisut
| Naurettava 90-luku 2000 | Hauskaa joulua t: Jope 2000 | Lomakiertue 2001 |
Hauskaa joulua t: Jope on Jope Ruonansuun 9. lokakuuta 2000 julkaistu jouluaiheinen albumi. Kultalevy myönnettiin vuonna 2005. Albumia on myyty yhteensä yli 33 000.
Kappaleet

Puhu Pukille: Arvid (0:29)
Pakollinen joulu (2:48)
Puhu Pukille: Tarva (0:21)
Hauskempaa joulua (1:56)
Puhu Pukille: Posti-Peku (1:03)
Ensimmäinen joulu selvinpäin (3:14)
Putte-vainaa (2:49)
Puhu Pukille: Aarne Tanninen (0:46)
American pukki (2:56)
Puhu Pukille: Mara (0:39)
Kuusivarkaisiin (3:30)
Puhu Pukille: Matti ja Teppo (0:17)
Matin ja Tepon joulu (3:10)
Puhu Pukille: Fagerholm (0:28)
Tonttu ja enkeli (4:16)
Puhu Pukille: M. A. Numminen (0:41)
Joululäskilaulu (2:43)
Andy McJoulu (2:34)
Puhu Pukille: Spede (0:39)
Joulupukin rundi (3:07) (alkuperäinen kappale: Einarin polkupyörä)
Tarja julistaa joulurauhan (0:11)
Tiernikset (1:51) (alkuperäinen kappale: Tiernapojat)
Puhu Pukille: Mauni (1:00)
Joululöylylaulu (3:24)
Puhu Pukille: Mika Häkkinen (0:47)
Rytsölän joulu (1:55)
Puhu Pukille: Pappa (0:22)
Veteraani ja varpunen (3:00)
Fyysisesti hauskaa joulua (2:15)
Aiheesta muualla

Hauskaa joulua t: Jope Discogsissa. (englanniksi)
Jope Ruonansuu
| --- | --- |
Studioalbumit:   Matkiva kulkuri (1988)  Elvis-osasto (1992)  Täällä Washington (1992)  Politiikkaa ja erotiikkaa (1993)  Jope Ruonansuu presidentiksi (1993)  Kiikun kaakun (1994)  Washington Bar (1995)  Piinapenkki (1996)  Vara Mara (1997)  Neuroopan omistajat (1999)  Hauskaa joulua t: Jope (2000)  Lomakiertue (2001)  Työnnä kännykkä hanuriin (2002)  Finnshits (2003)  Tosi-CD (2004)  Me hirviöt (2006)  Tanssii läskien kanssa (2007)  Enkeleitä toisillemme – Herkimmät laulut (2008)  Kunnioittaen – Yhden miehen tribuutti (2009)  Naamakirja (2010)  Jopetusministeri (2011)  Veljekset kuin kyljykset (2012)  Jope Ruonansuu ja Porsaanperän pikkujoulut (2013)  Biisinmurtajat (2016) 
Kokoelmat:   Mix 1 (1995)  Naurettava 90-luku – 60 parasta naururaitaa (2000)  Jope Ruonansuu & Juha Laitila: American Office – Parhaat radiosketsit (2002)  Naura pois – 20 huumorihittiä (2002)  Kaikkien aikojen parhaat – Aattelepa ite (2009)  Sound Pack 12 (2010)  32 Jopeinta laulua (2014) 
Singlet:   Enska ja Hanski / Matkiva Kulkuri (1988)  Nyt lähtee läskit / Rantamiehen balladi (1991)  Hyppää pois / Ilman jarruja helvettiin (1991)  Pappi vaan joi (1995)  Enkeleitä toisillemme / Veronpunaiset ruusut (1996)  Mararock / Satasen laina (1997)  Kaikki menee kun sovittelee / Mattiesko Hytönen (1997, vedettiin pois ennen virallista myyntipäivää)  Soneranputsausjenkka (1999)  Umtsi-um (2002)  Annelin silmin / Stressmann (2003)  Aulis Gerlander / Haluan Aidoliksi (2004)  Yllytyshullu / Matti on numero yksi (2004)  Sua rakastan kuin hullu / Uu Pee Ämmät (2006)  Yhden miehen rivitanssi / Digitaalihumppa (2007)  Enkeleitä toisillemme – Äiti (promo, 2008)  Rahamaailma / Kerran jos toisenkin (2009)  Katsastusinssi Nauraa (2011)  Loirinuotiolla (2016) Luettelo Jope Ruonansuun kappaleista 
Filmografia:   Jope Ruonansuun filmografia  Jopet Show Jope Ite
Hektor

Hektorin ruumis tuodaan takaisin Troijaan (n. 180—200).
Hektor (m.kreik. Ἕκτωρ) oli kreikkalaisessa mytologiassa Troijan prinssi ja Akhilleuksen jälkeen Troijan sodan toiseksi mahtavin soturi.
Hän oli Troijan kuninkaan Priamoksen ja Hekaben vanhin lapsi. Homeros kutsui häntä "Hevosten murtajaksi", pitkälti kuvatakseen hänen kokoaan ja osittain siitä syystä, että Troija oli yleisesti tunnettu hevosten kasvatuksesta.  Hektorilla oli vaimonsa Andromakhen kanssa poika Astyanaks. Iliaassa mainittujen ystävien nimet olivat Misenos ja Polydamas ja hänen vaunujensa ajaja Troijan sodassa oli hänen velipuolensa Kebriones.
Hektor on hyvin erilainen hahmo kuin Akhilleus, joka ennen kaikkea eli sodasta. Hektor ei taistellut henkilökohtaisen kunnian takia, vaan puolustaakseen kotimaataan. Hänen lauseestaan "Taistele maasi puolesta — tämä on ensimmäinen ja ainoa enne" tuli lentävä lause isänmaallisessa Kreikassa. Hänen kauttaan voidaan nähdä aavistus siitä, millaista elämä olisi voinut olla Troijassa rauhanomaisempina aikoina. Kohtaus, jossa hän hyvästelee vaimonsa Andromakhen ja lapsensa Astyanaksin on yksi Iliaan liikuttavimpia kohtauksia.
Troijan sodassa Hektor surmaa Protesilaoksen ja Aias haavoittaa häntä. Iliaan sodasta kertovissa kohtauksissa hän taistelee monien kreikkalaisten sotureiden kanssa ja onnistuu usein (mutta ei aina) surmaamaan vastustajansa tai haavoittamaan tätä.
Siitä huolimatta Hektorin kohtalo on selvä. Akhilleus surmaa hänet Patrokloksen kuoleman synnyttämässä vihassa ja vetää hänen ruumistaan ympäri Troijan muureja. Lopulta Priamos saa Hermes-jumalan avulla Akhilleuksen antamaan Hektorin ruumiin haudattavaksi. Hektorin hautajaiset ovat Iliaan lopussa (suom. Otto Manninen 1919):
Hektorin hautajaisten jälkeen Troijan tuho on vain ajan kysymys.
Vergiliuksen Aeneiksen toisessa kirjassa Troijan kaupungin tuhosta kerrotaan, että Hektorin isä ja moni hänen veljistään surmataan ja hänen poikansa heitetään muurilta alas, jottei tämä voisi kostaa Hektorin kuolemaa. Vergiliuksen mukaan Akhilleuksen poika Neoptolemos otti Hektorin vaimon Andromakhen orjaksi.
Aiheesta muualla

Kuvia tai muita tiedostoja aiheesta Hektor Wikimedia Commonsissa
Hukanhauta

| Hukanhaudan asuinalue |
| --- | --- |
 Hukanhaudan seurakuntatalo
Kaupunki:  Joensuu
Suuralue:  Niinivaara
Suurpiiri:  Eteläinen suurpiiri
Koordinaatit:  62°35.1′N, 29°47.7′E
Väkiluku:  3 751 (2022)
Työpaikkoja:  kauppa, yritykset, eläintarvikekauppa kpl   
Postinumero(t):  80230
Lähialueet:  Opotta, Nurmela, Petäikkölä, Karhunmäki, Niinivaara, Vehkalahti
Hukanhauta on Joensuun kaupunginosa Niinivaaran eteläpuolella. Hukanhaudan alueita on muun muassa Petäikkölä, Opotta ja Nepenmäki. Vuonna 2022 Hukanhaudalla oli 3 751 asukasta. Kaupunginosaa rajaa lännessä ja etelässä Ilomantsin rata, idässä metsäalue ja pohjoisessa Niinivaara. Hukanhaudan ja Niinivaaran raja kulkee Hukanhaudantien ja Ilomantsintien pohjoispuolelta kapeaa viheraluetta myötäillen.
Hukanhaudan nykyinen asutus alkoi muodostua, kun 1950-luvulla rakennettiin ensimmäiset talot Karjalan radan varteen. Vilkas rakentamisen aikakausi oli 1970- ja 1980-lukujen vaihteessa. Alueella on paljon omakotitaloasutusta, mutta Niinivaaran läheisyydessä on myös pienkerrostaloja. Kaupunginosan nimi tarkoittaa sudenkuoppaa, ja myös monien katujen pienpetoihin viittaavat nimet kertovat alueen historiasta metsästysalueena.
Alueella on market, asiamiesposti ja huoltoasema. Niinivaaran palvelut ovat kävelymatkan päässä.
Nepenmäen koulussa (perustettu 1960) on noin 350 oppilasta. Nepenmäki on saanut nimensä kauppaneuvos F.N. Neppen­strömistä, joka omisti aluetta 1800-luvulla. Hukanhaudan vanha puukoulu on toiminut lasten ja nuorten kulttuuritilana. Rakennus on vuodelta 1914.
Hukanhaudan lähellä on runsaasti virkistysmahdollisuuksia: Pyhäselän ranta, Koivuniemen ja Vehkalahden uimaranta, Jääkarhujen avantouintipaikka, Kuhasalon ja Repokallion luontoalueet.
Kaupunginosan tunnetuin asukas on kansanedustaja ja entinen ministeri Anu Vehviläinen.
Asukasyhdistys

Hukanhaudan asukasyhdistys on perustettu vuonna 1990. Jäseniä on noin 800. Yhdistyksen toiminnan keskuspaikka on uimarannalla sijaitseva Koivuniemen talo, jonka pihapiirissä pidetään tapahtumia: rantakalailtoja, uudenvuodenvastaanottajaisia, hiihto- ja pilkkikilpailuja.
Hukanhaudan asukasyhdistyksen alueeseen kuuluvat myös Petäikkölä, Vehkalahti ja Opotta sekä osa Niinivaaraa.
Hukanhaudan seurakuntatalo

Erkki Helasvuon suunnittelema seurakuntatalo sijaitsee Lonikintiellä. Se valmistui 1987 ja kuuluu Pielisensuun seurakuntaan. Tilaa on 160 hengelle. Rakennuksessa on myös vahtimestarin asunto sekä diakonia- ja kerhotiloja. Kirkkosalissa on taiteilija Pirkko Hammarbergin pellavasta ja silkistä valmistama kuvakudosteos Aarrekivet.
Aiheesta muualla

Kuvia tai muita tiedostoja aiheesta Hukanhauta Wikimedia Commonsissa
Hurufismi

Hurufismi on mystinen, esoteerinen suufilaisuuden lahko. Se oli voimissaan läntisessä Persiassa, Anatoliassa ja Azermbadzanissa 1300-luvun lopulla ja seuraavan vuosisadan alussa. Hurufismin keskinen johtaja oli Fazlallah Astarabadi, joka tuomittiin kuolemaan harhaoppisena 1401 tai 1402. Runoilija Nəsimi oli hänen seuraajansa.
Hurufismin opetusten mukaan avain Koraanin seitsemännen kirjan ymmärtämiseen on Kabbalaa muistuttavassa kirjain- ja numeromystiikassa, missä numero seitsemän on keskeisessä osassa. Maailmankaikkeus on ikuinen ja ainaisessa kiertoliikkeessä. Luoja ilmenee jokaisessa atomissa.
Hevosmuurahaiset

| Hevosmuurahaiset |
| --- | --- |
 Metsähevosmuurahainen (Camponotus herculeanus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Ampiaismaiset pistiäiset Vespoidea
Heimo::  Muurahaiset Formicidae
Alaheimo::  Suomumuurahaiset Formicinae
Tribus::  Camponotini
Suku::  Hevosmuurahaiset Camponotus  Mayr, 1861
Katso myös
   Hevosmuurahaiset Wikispeciesissä   Hevosmuurahaiset Commonsissa 
Infobox OKVirheellinen NIMI-arvo: 
Hevosmuurahaiset (Camponotus) on pistiäisten lahkoon kuuluva muurahaissuku. Sukuun kuuluu maailmanlaajuisesti noin 1000 lajia.
Sukuun kuuluvia lajeja

Metsähevosmuurahainen (Camponotus herculeanus)
Mustahevosmuurahainen  (Camponotus vagus)
Punahevosmuurahainen (Camponotus ligniperda)
Aiheesta muualla

Laji.fi: Hevosmuurahaiset  (Camponotus)
ITIS: Camponotus (englanniksi)
University of Michigan, Animal Diversity Web (ADW): Camponotus (englanniksi)
Iowa State University, Bug Guide: Genus Camponotus - Carpenter Ants (englanniksi)
California Academy of Sciences, Antweb: Camponotus (englanniksi)
Pherobase: Semiochemicals of Genus Camponotus (englanniksi)
Hallamittari

| Hallamittari |
| --- | --- |
 Koiras
Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Kenttämittarit Larentiinae
Suku::  Operophtera
Laji::  brumata
Kaksiosainen nimi
 Operophtera brumata  (Linnaeus, 1758) 
Katso myös
   Hallamittari Wikispeciesissä   Hallamittari Commonsissa 
Infobox OKNimi-testi OK: 
Hallamittari (Operophtera brumata) on loppusyksyn erittäin yleinen yöperhoslaji.
Koko ja ulkonäkö

Hallamittari on voimakkaasti sukupuolidimorfinen perhoslaji. Koiraan etusiipien pohjaväri vaihtelee vaaleanharmaasta vaaleanruskeaan, mutta siinä on yleensä selvä rusehtava vivahde. Etusiiven poikki kulkee useita kapeita, syvään aaltoilevia, tummanharmaita poikkiviiruja, joiden reunat eivät ole kovin terävät. Tärkeänä lajituntomerkkinä takasiiven poikki kulkee selvästi erottuva tumma raita ja etusiiven ulompi poikkijuova kohtaa siiven takareunan kohtisuorasti. Siipien kärjet ovat selvästi pyöreät. Takasiivet ovat vaaleanrusehtavat ja niissä on jokseenkin selkeitä kaarimaisia juovia. Siipiväli on 24–32 mm.
Naaras ei ensisilmäyksellä muistuta perhosta, sillä sen siivet ovat surkastuneet tynkämäisiksi, mustavalkoisiksi liuskoiksi, joiden pituus on alle puolet eläimen vartalon pituudesta. Ruumis on tukeva ja väriltään harmaan ja mustankirjava. Raajat ovat pitkät, ja eräistä muista siivettömistä perhosnaaraista poiketen hallamittarinaaraat liikkuvat pois koteloitumispaikkansa luota.
Huomattavan samannäköinen laji on läheistä sukua oleva lumimittari (Operophtera fagata). Molemmat lajit lentävät samaan aikaan, ja niitä tavataan usein yhdessä samalla biotoopilla.
Levinneisyys ja lentoaika

Hallamittaria tavataan laajalti Euroopassa. Suomessa lajia tavataan koko maassa, mutta se on yleisempi etelässä. Aikuiset perhoset lentävät syyskuun puolivälistä pitkälle marraskuulle, mutta Etelä-Suomessa perhosia voi tavata jopa joulukuun alkuun saakka. Etelämpänä Euroopassa lentoaika jatkuu jopa helmikuuhun.
Elinympäristö ja elintavat

Hallamittari lähtee lentoon vasta melko myöhään syksyllä, jolloin useimmat muut perhoslajit ovat jo hävinneet. Perhoset ovat aktiivisia iltayöstä. Laji on esiintymisalueellaan erittäin yleinen ja usein huomattavan runsaslukuinen, jolloin yövalojen luota voi löytää koirasperhosia kymmenittäin. Naaraita löytyy puiden rungoilta, helpoimmin parittelun aikana.
Toukat tuottavat silkkirihmaa, jolla ne saavat liitettyä ravintokasvien lehtiä yhteen suojapaikakseen. Joinakin vuosina esiintyessään runsaina, toukat voivat aiheuttaa merkittäviä vahinkoja kasvillisuudelle. Toukka koteloituu maahan. Talvehtii munana.
Ravintokasvi

Toukat käyttävät ravinnokseen useita puuvartisia kasvilajeja. Hallamittaria ja sen toukkia esiintyy omena-, luumu- ja kirsikkapuissa sekä tammilla ja lehmuksilla.
Aiheesta muualla

Ötökkätieto: Hallamittari (Operophtera brumata)
Hallamittari (Operophthera brumata) (Arkistoitu – Internet Archive)
Kasper: Hallamittari (Operophtera brumata)
Hallamittari
ITIS: Operophtera brumata (englanniksi)
Centre for Agriculture and Biosciences International (CABI): Operophtera brumata (winter moth) (englanniksi)
Pherobase: Semiochemicals of Operophtera brumata, the Winter moth (englanniksi)
Moths and Butterflies of Europe and North Africa (englanniksi)
Bestimmungshilfe des Lepiforums (saksaksi)
Vlindernet (hollanniksi)
Hyvää yötä ja huomenta (kappale)

| ”Hyvää yötä ja huomenta” Don Huonot |
| --- | --- | --- |

Singlen tiedot
 Albumilta: Hyvää yötä ja huomenta
 Julkaistu: 1997
 Formaatti: CDS
 Tekijä(t): Kalle Ahola, Kie von Hertzen
 Tuottaja(t): Kalle Chydenius
 Tyylilaji: pop rock
 Kesto: 04.57
 Levy-yhtiö: Terrier, Sony BMG
Don Huonojen muut singlet
| ”Riidankylväjä” 1997 | ”Hyvää yötä ja huomenta” 1997 | ”Piikkilankaa” 1998 |
Hyvää yötä ja huomenta on Don Huonojen vuonna 1997 julkaistun samannimisen albumin toinen single. Idols-semifinalistit tekivät kappaleesta oman versionsa vuonna 2008.
Kappaleet

Hyvää yöta ja huomenta – 4.57 (säv. Kalle Ahola, Kie von Hertzen, san. Ahola)
Aiheesta muualla

Discogs
Golf kesäolympialaisissa 1900

Golf kesäolympialaisissa 1900 käytiin 2. – 3. lokakuuta. Kilpailuissa järjestettiin kaksi lajia, toinen niistä oli miesten 36 reiän kilpailu ja toinen naisten 9 reiän kilpailu.
Mitalistit

| Laji | Kultaa | Hopeaa | Pronssia |
| --- | --- | --- | --- |
| Miehet | Charles Sands ( Yhdysvallat) | Walter Rutherford ( Yhdistynyt kuningaskunta) | David Robertson ( Yhdistynyt kuningaskunta) |
| Naiset | Margaret Abbott ( Yhdysvallat) | Pauline Whittier ( Yhdysvallat) | Daria Pratt ( Yhdysvallat) |
Kilpailujen tulokset > Miehet

Miehet pelasivat 36 reikää eli radan läpi kaksi kertaa. Kilpailu käytiin 2. lokakuuta.
| Sija | Nimi | Maa | 1 | 2 | Yhteensä |
| --- | --- | --- | --- | --- | --- |
| 1 | Charles Sands |  Yhdysvallat | 82 | 85 | 167 |
| 2 | Walter Rutherford |  Yhdistynyt kuningaskunta | Ei tiedossa | Ei tiedossa | 168 |
| 3 | David Robertson |  Yhdistynyt kuningaskunta | Ei tiedossa | Ei tiedossa | 175 |
| 4 | Frederick Taylor |  Yhdysvallat | Ei tiedossa | Ei tiedossa | 182 |
| 5 | H. E. Daunt |  Ranska | Ei tiedossa | Ei tiedossa | 184 |
| 6 | George Thorne |  Yhdistynyt kuningaskunta | Ei tiedossa | Ei tiedossa | 185 |
| 7 | William Dove |  Yhdistynyt kuningaskunta | Ei tiedossa | Ei tiedossa | 186 |
| 8 | Albert Lambert |  Yhdysvallat | 94 | 95 | 189 |
| 9 | Arthur Lord |  Ranska | Ei tiedossa | Ei tiedossa | 221 |
| 10 | Pierre Deschamps |  Ranska | Ei tiedossa | Ei tiedossa | 231 |
| 11 | Alexandros Mercati |  Kreikka | Ei tiedossa | Ei tiedossa | 246 |
| 12 | van de Wynckélé |  Ranska | Ei tiedossa | Ei tiedossa | 252 |
Kilpailujen tulokset > Naiset

Naiset pelasivat yhdeksän reikää. Kilpailu käytiin 3. lokakuuta.
| Sija | Nimi | Maa | Tulos |
| --- | --- | --- | --- |
| 1 | Margaret Abbott |  Yhdysvallat | 47 |
| 2 | Pauline Whittier |  Yhdysvallat | 49 |
| 3 | Daria Pratt |  Yhdysvallat | 53 |
| 4 | Froment-Meurice |  Ranska | 56 |
| 5 | Ellen Ridgway |  Yhdysvallat | 57 |
| 6 | Fournier-Starvolèze |  Ranska | 58 |
| 7 | Mary Abbott |  Yhdysvallat | 65 |
| 7 | Baronne Fain |  Ranska | 65 |
| 9 | Gelbert |  Ranska | 76 |
| 10 | A. Brun |  Ranska | 80 |
Osallistuvat maat

Suluissa maan lähettämien urheilijoiden määrä.
Ranska (9)
Yhdistynyt kuningaskunta (4)
Kreikka (1)
Yhdysvallat (8)
Mitalitaulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kulta | Hopea | Pronssi | Mitalien määrä |
| 1. |  Yhdysvallat | 2 | 1 | 1 | 4 |
| 2. |  Yhdistynyt kuningaskunta | 0 | 1 | 1 | 2 |

Golf olympialaisissa
1896 •
1900 •
1904 •
1908–2012 •
2016 •
2020 •
2024
Kesäolympialaisten 1900 lajit ja kilpailutapahtumat
Ammunta | Golf | Jalkapallo | Jousiammunta | Kriketti | Kroketti | Köydenveto | Miekkailu | Pelota | Poolo | Purjehdus | Pyöräily | Ratsastus | Rugby | Soutu | Tennis | Uinti | Vesipallo | Voimistelu | Yleisurheilu